**DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO**

2018 m. gruodžio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Panevėžio rajono socialinių paslaugų centro 2018-12-03 prašymą Nr. SD-779, Savivaldybės taryba n u s p r e n d ž i a:

 1. Pakeisti Integralios pagalbos asmens namuose paslaugų organizavimo ir teikimo tvarkos aprašą, patvirtintą Panevėžio rajono savivaldybės tarybos 2016 m. lapkričio 17 d. sprendimu
Nr. T-180 „Dėl Integralios pagalbos asmens namuose paslaugų organizavimo ir teikimo tvarkos aprašo patvirtinimo“:

 1.1. pakeisti 7 punktą ir jį išdėstyti taip:

„7. Integralios pagalbos gavėjai – neįgalūs vaikai, neįgalūs darbingo amžiaus, neįgalūs senyvo amžiaus asmenys, kuriems teisės aktų nustatyta tvarka nustatytas visiškas ar dalinis nesavarankiškumas, taip pat teisės aktų nustatyta tvarka nustatytas specialusis nuolatinės slaugos ar priežiūros (pagalbos) poreikis ir kuriems nėra būtina institucinė socialinė globa, ir jų šeimos.“;

1.2. pakeisti 9 punktą ir jį išdėstyti taip:

„9. Integralios pagalbos namuose trukmė:

9.1. dienos socialinė globa teikiama nuo 2 iki 4 valandų per dieną, 5 kartus per savaitę asmens namuose. Valandų poreikį nustato socialinis darbuotojas apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmeniui atstovaujančiu suaugusiu šeimos nariu);

9.2. slaugos paslaugos teikimo trukmę nustato slaugytojas pirmo apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmeniui atstovaujančiu suaugusiu šeimos nariu), bet ne ilgiau kaip 2 valandos per dieną, 5 kartus per savaitę.“;

2. Pakeisti Dienos socialinės globos asmens namuose, teikiant integralią pagalbą, socialinių paslaugų kainą vienam paslaugų gavėjui, patvirtintą Savivaldybės tarybos 2016 m. lapkričio 17 d. sprendimo Nr. T-180 „Dėl Integralios pagalbos asmens namuose paslaugų organizavimo ir teikimo tvarkos aprašo patvirtinimo“ 1.2 papunkčiu, ir jį išdėstyti taip:

„Dienos socialinės globos asmens namuose, teikiant integralią pagalbą, paslaugos kaina vienam paslaugų gavėjui už 1 paslaugos valandą nuo 2019 m. sausio 1 d. – 4,05 Eur.“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Virginija Savickienė

2018-12-06

**PANEVĖŽIO RAJONO SAVLVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO“ PROJEKTO**

2018 m. gruodžio 6 d.

 **Projekto rengimą paskatinusios priežastys.**

 Integralios pagalbos asmens namuose paslaugų organizavimo ir teikimo tvarkos aprašo įgyvendinimas ir Panevėžio rajono socialinių paslaugų centro 2018-12-03 prašymas Nr. SD-779.

 **Projekto esmė ir parengto projekto tikslai.**

 Savivaldybės tarybos 2016 m. lapkričio 17 d. sprendimu Nr. T-180 patvirtintas Integralios pagalbos asmens namuose paslaugų organizavimo ir teikimo tvarkos aprašas (toliau – Aprašas), kuriuo vadovaudamasis Socialinės paramos skyrius skiria, o Panevėžio rajono socialinių paslaugų centras teikia integralios pagalbos paslaugas asmens namuose. Savivaldybės tarybos 2017 m. vasario 23 d. sprendimu Nr. T-29 „Dėl Panevėžio rajono savivaldybės tarybos 2016 m. lapkričio 17 d. sprendimo Nr. T-180 „Dėl integralios pagalbos asmens namuose paslaugų organizavimo ir teikimo tvarkos aprašo patvirtinimo“ pakeitimo“ aprašas buvo pakeistas.

 Aprašo 7 punkte numatyta:

 „7. Integralios pagalbos gavėjai yra asmenys, kurių deklaruota gyvenamoji vieta yra Panevėžio rajono savivaldybė: nesavarankiški ar iš dalies savarankiški neįgalūs vaikai, neįgalūs darbingo amžiaus asmenys, senyvo amžiaus asmenys, kuriems nėra būtina institucinė socialinė globa, ir jų šeimos.“

 Aprašo 7 punktą prašoma pakeisti ir jį išdėstyti taip:

 „7. Integralios pagalbos gavėjai – neįgalūs vaikai, neįgalūs darbingo amžiaus, neįgalūs senyvo amžiaus asmenys, kuriems teisės aktų nustatyta tvarka nustatytas visiškas ar dalinis nesavarankiškumas, taip pat teisės aktų nustatyta tvarka nustatytas specialusis nuolatinės slaugos ar priežiūros (pagalbos) poreikis ir kuriems nėra būtina institucinė socialinė globa, ir jų šeimos.“

 Keičiama todėl, kad asmenims, kuriems nėra nustatytas visiškas arba dalinis nesavarankiškumas ir teisės aktų nustatyta tvarka nėra nustatytas specialusis nuolatinės slaugos ar priežiūros (pagalbos) poreikis, yra teikiamos pagalbos į namus paslaugos.

 Aprašo 9 punkte numatyta:

„9. Integralios pagalbos teikimo namuose trukmė – apie 4,5 valandos per parą (derinant integralios pagalbos periodiškumą su asmens dienos režimu) iki 5 dienų per savaitę. Integralios pagalbos teikimą derinant su neformalia pagalba, bendros pagalbos teikimo trukmė asmeniui – 8 ir daugiau valandų per parą iki 5 dienų per savaitę. Valandų poreikį dienos socialinei globai ir slaugos paslaugoms nustato socialinis darbuotojas ir slaugytojas apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmeniui atstovaujančiu suaugusiu šeimos nariu).“

Aprašo 9 punktą prašoma pakeisti ir jį išdėstyti taip:

„9. Integralios pagalbos namuose trukmė:

9.1. dienos socialinė globa teikiama nuo 2 iki 4 valandų per dieną 5 kartus per savaitę asmens namuose. Valandų poreikį nustato socialinis darbuotojas apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmeniui atstovaujančiu suaugusiu šeimos nariu);

9.2. slaugos paslaugos teikimo trukmę nustato slaugytojas pirmo apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmeniui atstovaujančiu suaugusiu šeimos nariu), bet ne ilgiau kaip 2 valandos per dieną, 5 kartus per savaitę.“;

2

 Keičiama todėl, kad Integralios pagalbos paslaugos susideda iš dviejų dalių: dienos socialinės globos ir slaugos paslaugų.

 Vadovaujantis Lietuvos Respublikos socialinės apsaugos ir darbo ministro 2006 m. balandžio
5 d. įsakymu Nr. A1-93 patvirtintu Socialinių paslaugų katalogu, dienos socialinės globos paslaugos asmens namuose gali būti teikiamos nuo 2 iki 8 valandų per parą iki 7 kartų per savaitę, todėl atsižvelgiant į integralios pagalbos paslaugų gavėjų pageidavimus numatoma, kad dienos socialinės globos paslaugas būtų galima teikti nuo 2 iki 4 valandų per dieną, iki 5 kartų per savaitę. Slaugos paslaugas asmens namuose teikti iki 2 valandų per dieną 5 kartus per savaitę.

Savivaldybės tarybos 2016 m. lapkričio 17 d. sprendimu Nr. T-180 patvirtinta Dienos socialinės globos asmens namuose, teikiant integralią pagalbą, socialinių paslaugų kaina vienam paslaugų gavėjui – 3,70 Eur už 1 paslaugos valandą. Nuo 2019 m. sausio 1 d. didėjant socialinio darbuotojo padėjėjo darbo užmokesčiui, būtina padidinti ir paslaugos kainą.

 Darbo užmokestis socialinio darbuotojo padėjėjui, teikiančiam dienos socialinę globą asmens namuose, apskaičiuojamas vadovaujantis pagrindiniais socialiniais rodikliais. Darbo užmokestis negali būti mažesnis už minimalią mėnesinę algą ir didesnis už vidutinį darbo užmokestį šalies ūkyje.

 Dienos socialinės globos asmens namuose paslaugos bus finansuojamos iš tikslinių dotacijų savivaldybės biudžetui ir paslaugos gavėjų mokėjimų (nuo 20 % iki 50 % asmens pajamų). Paslaugų gavėjas moka už faktiškai jam suteiktas paslaugų valandas.

Siūloma Dienos socialinės globos asmens namuose, teikiant integralią pagalbą, paslaugos kainą vienam paslaugų gavėjui už 1 paslaugos valandą nuo 2019 m. sausio 1 d. patvirtinti 4,05 Eur.

 **Sprendimo priėmimo būtinybė ir laukiami pozityvūs rezultatai.**

Priėmus Savivaldybės tarybos sprendimą, bus pakeistas Integralios pagalbos asmens namuose paslaugų organizavimo ir teikimo tvarkos aprašas, kuris atitiks galiojančius teisės aktus.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Nėra.

 Sprendimo projektui nereikalingas antikorupcinis vertinimas.

Skyriaus vedėja Virginija Savickienė